**דף עבודה: משל היונה, הנץ והנחש**

מדרש מתוך שיר השירים רבה (ב, יד סימן ב):

**'יוֹנָתִי בְּחַגְוֵי הַסֶּלַע בְּסֵתֶר הַמַּדְרֵגָה, הַרְאִינִי אֶת מַרְאַיִךְ הַשְׁמִיעִינִי אֶת קוֹלֵךְ, כִּי קוֹלֵךְ עָרֵב וּמַרְאֵיךְ נָאוֶה" (שיר השירים פרק ב פסוק יד).**

**תני דבי ר' ישמעאל: בשעה שיצאו ישראל ממצרים למה היו דומין? ליונה שברחה מפני הנץ, ונכנסה לנקיק הסלע ומצאה שם הנחש מקנן. ונכנסה לפנים, ולא הייתה יכולה להיכנס, שעדיין הנחש מקנן. תחזור לאחורה, לא הייתה יכולה, שהנץ עומד בחוץ. מה עשתה היונה? התחילה צווחת ומטפחת באגפיה כדי שישמע לה בעל השובך ויבוא ויצילה. כך היו ישראל דומים על הים. לירד לים לא היו יכולין, שעדיין לא נקרע להם הים. לחזור לאחוריהם לא היו יכולין, שכבר פרעה הקריב. מה עשו? "וַיִּירְאוּ מְאֹד, וַיִּצְעֲקוּ בְנֵי יִשְׂרָאֵל אֶל ה'" (שמות פרק יד פסוק י) מיד "וַיּוֹשַׁע ה' בַּיּוֹם הַהוּא" (פסוק ל)**

ענו בזוגות על השאלות האלה:

1. לפי המדרש, בני ישראל דומים ל\_\_\_\_\_\_\_\_\_, המצרים דומים ל\_\_\_\_\_ והים דומה ל \_\_\_\_\_\_\_\_\_.
2. לפי המדרש, כמו שהיונה עמדה בין הנץ לנחש, כך בני ישראל עמדו בין \_\_\_\_\_\_\_\_\_\_\_\_\_\_\_.
3. מה עשתה היונה כשהבינה שהיא תקועה? מה עשו בני ישראל? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

להלן תשובות לדף העבודה: משל היונה הנץ והנחש לשימוש המורה:

1. לפי המדרש, בני ישראל דומים ליונה, המצרים דומים לנץ והים דומה לנחש.
2. לפי המדרש, כמו שהיונה עמדה בין הנץ לנחש, כך בני ישראל עמדו בין המצרים הרודפים לבין הים.
3. מה עשתה היונה כשהבינה שהיא תקועה? מה עשו בני ישראל? היונה צווחה לבעל השובך שיבוא לעזור לה, ובני ישראל נבהלו מאוד וצעקו לאלוהים לעזרה.